Nynäshamn
<s>Nynäshamn je lučki grad od 13.510 stanovnika na jugoistoku Švedske, te administrativni centar općine Nynäshamn od 26.032 stanovnika.</s>

<s>Geografija 
Nynäshamn leži u grofoviji Stockholm, u Stockholmskom arhipelagu, udaljen oko 58 km južno od Stockholma.</s><s>Danas je Nynäshamn praktički dio velike konurbacije švedske metropole.</s>

<s>Historija 
Nynäshamn je bio još selo u parohiji Ösmo, kada je 1901. zbog povoljnog položaja njegove luke do njega izgrađena  željeznička pruga kojom je povezan sa Stockholmom.</s><s>Tako da mu se broj stanovnika od 100, povećao na više od 1700 do 1911., kada je Nynäshamn odvojio od parohije Ösmo i formirao vlastitu općinu.</s><s>Te nove okolnosti iskoristila je švedska državna telefonsko-telegrafska agencija Televerket i preselila se iz Stockholma.</s>

<s>Privreda Nynäshamna dodatno je ojačala 1928. kad je koncern Johnson podigao rafineriju nafte.</s><s>U to vrijeme Nynäshamn je već dobio status trgovišta, a status grada dobio je 1946., kad je imao 6800 stanovnika.</s><s>U to vrijeme 2/3 stanovnika radilo je u rafineriji.</s><s>Vremenom je i njegova luka postojala sve važnija.</s>

<s>Nynäshamn je od dolaska željeznice, građen kao plansko naselje, sjeverni dio bio je rezerviran za industrijske pogone i naselja radnika koji su radili u tim pogonima (danas su porušena).</s>

<s>Srednji dio uključivo i otok Trehörningen, bio je rezerviran za samostojeće vile dobrostojećih Stockholmđana i za turističke objekte hotele i kasino.</s><s>Južni dio bio je planiran kao elegantno naselje vila, taj plan nikad nije realiziran, pa se 1950-ih od njega odustalo.</s><s>Danas je to stambeno naselje sastavljeno od kuća u nizu, te samostojećih porodičnih kuća.</s>

<s>Nynäshamn je bio jedan od domaćina Olimpijade 1912.</s><s>U njemu su se održale jedriličarske regate.</s>

<s>Izvori</s>

<s>Vanjske veze</s>

<s>Službene stranice općine Nynäshamn</s>

<s>Gradovi u Švedskoj
Geografija Stockholma</s>

